Kuvasz

Kuvasz ialah satu baka anjing penjaga kawanan ternakan. Sebutan tentang baka ini dapat ditemukan dalam teks lama berbahasa Hungary. Ia dahulu pernah menjadi anjing pengawal diraja, atau menjaga haiwan ternakan, tetapi semakin banyak terdapat di rumah sebagai anjing peliharaan sepanjang tujuh puluh tahun terkini. American Kennel Club menyertakan baka ini dalam kumpulan anjing pekerja.

Sejarah
Semasa Zaman Penghijrahan dan kemudian penaklukan Hungary ke atas Lembangan Karpatos, banyak suku nomad atau separa nomad berpindah ke kawasan yang kini merupakan Hungary. Prinsipaliti Hungary diasaskan pada tahun 895 atau 896 Masihi. Orang Magyar barang kali membawa biri-biri dan anjing bersama dengan mereka dan menubuhkan budaya pastoral di dataran Hungary.

Pada abad kelima belas, Matthias Corvinus dipercayai telah membelia sejumlah besar anjing kuvasz di istana baginda sebagai anjing pengawal atau anjing pemburu atau kadang-kadang sebagai anjing perang.

Pembiakbakaan terpilih kuvasz sebagai baka bermula pada bahagian akhir abad kesembilan belas dan piawaian baka dirangka. Pada tahun 1934, ia diterima oleh Persekutuan Kinologi Antarabangsa yang menyenaraikan tarikh penerimaan penuh pada tahun 1954.

Menjelang penamat Perang Dunia Kedua, hampir kesemua anjing kuvasz di Hungary telah dibunuh. Anjing ini mempunyai reputasi untuk melindungi keluarganya sehingga ia secara aktif dicari dan dibunuh oleh tentera Jerman dan Soviet, sementara pada masa sama sesetengah pegawai Jerman pernah membawa pulang anjing kuvasz bersama dengan mereka. Selepas pencerobohan Soviet dan penghujung peperangan, baka ini hampir pupus di Hungary. Selepas peperangan, ada pendedahan bahawa kurang daripada tiga puluh ekor kuvasz tersisa di Hungary dan beberapa sumber menunjukkan bahawa bilangannya mungkin hanya dua belas ekor. Sejak itu, atas sebab ramai pembiak baka berdedikasi, baka kuvasz telah mengisi Hungary semula. Walau bagaimanapun, akibat kehampiran kepupusan, takungan genetik yang tersedia kepada pembiak baka separahnya terbatas dan terdapat dugaan bahawa sesetengah pihak mungkin telah menggunakan baka lain, seperti anjing besar Pyrénées, untuk meneruskan program mereka.

Di Romania, perundangan spesifik baka menetapkan bahawa kuvasz mesti diberongsong apabila berada di tempat awam.

Ciri
Kuvasz ialah anjing besar dan berkuasa: jantan berdiri kira-kira setinggi  pada paras kelasa, dengan berat dalam julat ; betina pula mungkin berdiri setinggi  dan berukuran seberat .

Lapis bulunya berwarna putih atau putih gading; lapis bulunya tebal dan kasar dengan lapis bulu bawah lembut. Kulitnya berwarna kelabu loh; hujung hidung, bibir, dan pinggir mata berwarna hitam dan tapak kaki berwarna hitam atau kelabu loh.

Kepalanya berbentuk baji; muncungnya kurang sedikit daripada separuh panjang penuh kepala dan stopnya halus. Matanya berbentuk badam, berwarna perang gelap, dan sedikit serong.

Walaupun pada umumnya ia merupakan baka sihat dan tegap yang dapat dijangkakan hidup sehingga hampir-hampir 12–14 tahun, kuvasz terdedah kepada masalah perkembangan tulang.

Lihat juga
 Baka anjing Hungary
 Senarai baka anjing

Catatan

Rujukan

Bacaan lanjut


Kategori:Baka anjing
Kategori:Baka anjing berasal dari Hungary
Kategori:Baka FCI
Kategori:Baka anjing jarang
Kategori:Anjing penjaga haiwan ternakan
Kategori:Perkataan dan frasa bahasa Hungary